9999999999999999999999999999999999999999999999999999999999999999999999999999

**9/2024.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2024. december 17-én (kedden) de. 9 órakor**

**megtartott nyílt ülésének**

**Jegyzőkönyve**

999999999999999999999999999999999999999999999999999999999999999999999999999999999

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2024. december 17-én (kedden) de. 9 órakor megtartott nyílt ülésén.

**Az ülés helye**: a Polgármesteri Hivatal díszterme

**Jelen vannak:**

Palásti Pál bizottság elnöke

Bartus László bizottság elnök-helyettese

Mucsi István bizottság tagja

Szabóné Pálinkás Györgyi bizottság tagja

Potorné Kovács Ágnes bizottság tagja

**Tanácskozási joggal jelent meg:** Kató Pálné jegyző, jegyzőkönyvvezető

Zsótér Dóra Adó- és Pénzügyi Irodavezető-h.

**Palásti Pál bizottság elnöke:** köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel mind az 5 bizottsági tag megjelent. Ismertette az ülés napirendjére írásban kiadott és az általa tett javaslatot.

**1.) Napirend**

**Tárgy: Előadó:**

*A Bizottság 2024. decemberi ülése napirendjének jóváhagyása* Palásti Pál Bizottság elnöke

(A tárgyi meghívó e jegyzőkönyv mellékleteként csatolva.)

**Palásti Pál bizottság elnöke:** szavazásra bocsátotta az ülés napirendjére írásban kiadott javaslatát, mellyel a bizottság tagjai egyhangúlag, 5 igen szavazattal egyetértett és azt az alábbi határozatba foglalta:

**37/2024. (XII 17.) PEFTB határozat**

**Tárgy:** *A Bizottság 2024. decemberi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottság a Bizottság Elnöke által kiadott, a Bizottság 2024. december 17. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *A Bizottság 2024. decemberi ülése napirendjének jóváhagyása*

Előadó: Palásti Pál bizottság elnöke

1. *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2024. évi beszámoló véleményezése*

Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *A 2025. évi közfoglalkoztatási munkaprogramok véleményezése*

Előadó: Erhard Gyula polgármester Kató Pálné jegyző, Palásti Pál Bizottság Elnöke

1. *Egyebek*

Határozatról értesítést kap:

* Kató Pálné jegyző és általa
* Bizottság Elnöke és Tagjai (Helyben)
* Irattár

**2.) Napirend**

**Tárgy: Előadó:**

*A Magyar Nemzeti Vagyonkezelő Zrt. részére benyújtandó Csanytelek,* Erhard Gyula polgármester

*Baross Gábor u. 2. szám alatti ingatlan hasznosítására vonatkozó* Kató Pálné jegyző

*2024. évi beszámoló véleményezése* Palásti Pál bizottság elnöke

(Tárgyi írásos előterjesztés és a beszámoló e jegyzőkönyv melléklete.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem tett.* Javasolta az írásban kiadott előterjesztés megvitatását és elfogadását.

**Kató Pálné jegyző: s***zóbeli kiegészítésében* utalt a testület által vállalt beszámolási kötelezettség teljesítésének fontosságára. Javasolta a napirendi pont megvitatását, elfogadásának határozatba foglalását és támogató javaslat testület elé terjesztését.

**K é r d é s nem hangzott el.**

**H o z z á s z ó l á s:**

**Mucsi István bizottsági tag:** javasolta a benyújtott tárgyi előterjesztés és a beszámoló elfogadását és Képviselő-testület elé terjesztését.

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz módosító javaslat nem érkezett, kérdés nem hangzott el. Indítványozta a bizottság tagjai részére tárgyi előterjesztés és mellékletében foglaltak elfogadását, annak Képviselő-testület elé terjesztését és határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**38/2024. (XII. 17.) PEFTB határozat**

**Tárgy:** *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2024. évi beszámolójának véleményezése*

**H a t á r o z a t**

Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága megtárgyalta a Magyar Nemzeti Vagyonkezelő Zrt.-től térítésmentesen átvett, ***Csanytelek, Baross Gábor utca 2. szám alatti*** (belterület 48 hrsz.) *ingatlan szociális célú hasznosításra alkalmassá tételéről szóló tárgyi előterjesztésben foglaltakat* és azt a tárgyi határozat 1. mellékletében rögzítettek alapján változtatás nélkül elfogadja és javaslat tesz annak testület általi jóváhagyására. A Bizottság az önkormányzat szervezeti és működési szabályzatáról szóló 14/2015. (XI. 27.) önkormányzati rendelete 24. § (1) bekezdés es) alpontjára alapította előzetes véleményezési jogkörét.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)

- Pénzügyi Ellenőrző, Foglalkoztatáspolitikai és Településfejlesztési Bizottsága Tagjai (Helyben)

- Irattár

*1. melléklet Csanytelek Község Önkormányzata Képviselő-testülete Bizottsága 38/2024. (XII. 17.) PEFTB határozatához*

**Beszámoló** a Magyar Nemzeti Vagyonkezelő Zrt. részére

*a Csanytelek, Baross Gábor u. 2. szám alatti ingatlan hasznosításáról (2023. év)*

1. Csanytelek Község Önkormányzata Képviselő-testülete a 104/2011. (XII.16.) Ökt határozatában rögzítette, hogy az MNV Zrt-től térítésmentesen átvett, Csanytelek Baross Gábor u. 2. sz. alatti (48 hrsz) ingatlan rendeltetésszerű használatához, hasznosításához (szociális alapszolgáltatási feladatok) nélkülözhetetlen az épület komplexum külső- és belső felújítása. Ennek érdekében Csanytelek Község Önkormányzata együttműködve a Csongrádi Kistérség Többcélú Társulásával (szociális intézmény fenntartói jogának gyakorlója) pályázat benyújtását hagyta jóvá a jelzett ingatlan teljes körű felújítására.
   1. **A 2012. évben** megvalósításra került pályázati tevékenységeket a beszámoló, a 101/2012. (XII. 14.) Ökt határozat 1. melléklete tartalmazza.
2. Az ingatlan hasznosítására vonatkozó **2013. évi** tájékoztatást a 89/2013. (XII. 20.) Ökt határozatával hagyta jóvá a Képviselő-testület.
   1. A pályázatba foglalt, 2013. év I. félévre tervezett tevékenységek, az alábbi feladatok ellátása (kivitelezési munkák, műszaki ellenőrzés, projektmenedzsment, nyilvánosság, tájékoztatás) megtörtént. A kivitelezési költség feletti összeg kifizetése utófinanszírozott tételként került elszámolásra.
   2. A Vállalkozó határidőre, a Vállalkozási szerződésben foglaltaknak megfelelően 50%-os készültségnél a részszámláját, a 100%-os készültségnél a végszámláját benyújtotta a megrendelőhöz. A végszámla benyújtására azt követően került sor, hogy a Vállalkozó 2013. április 30.-val készre jelentett és a sikeres műszaki átadás-átvételi eljárás 2013. május 3.-án lezajlott. A számlák kifizetése szállítói finanszírozással teljesült, az önkormányzat által biztosított saját forrás átutalása mellett. Az önkormányzat a számla saját forrás összegét a Csongrádi Kistérség Többcélú Társulása részére átutalta, amely a számla alapján Vállalkozó részére tovább utalta, a számla támogatás tartalmát pedig közvetlenül a Támogató utalta a Vállalkozó bankszámlájára.
   3. A MAG Zrt. (Támogató megbízásából) 2013. május 23.-án a Széchenyi Programiroda munkatársa által a pályázatra vonatkozóan monitoring ellenőrzést tartott, melyen mindent rendben talált.
   4. A pályázatba foglalt nyilvánosság biztosítása tevékenységhez kapcsolódóan sajtóközlemények megjelentetésre (a Csanyi Hírmondóban, a Csongrádi Hírekben, a pályázat főbb adataival és a Csongrádi Kistérség Többcélú Társulása honlapján) valósult meg. A projekt kezdetekor C típusú tájékoztató tábla, majd a kivitelezés befejezését követően D típusú emlékeztető tábla megrendelése, majd kihelyezése az épületen megtörtént. A pályázathoz kapcsolódóan záró-rendezvényen hivatalosan is lezárult a pályázat és megtörtént az épület szociális intézmény részére való átadása. A TÉRKÉPTÉR rendszerben, a pályázat befejezését követően megtörtént a pályázat bemutatása és a hozzá kapcsolódó fotódokumentáció feltöltése.
   5. A műszaki ellenőr és a projektmenedzser a szerződésében foglaltaknak megfelelően végezte tevékenységét a pályázat megvalósítása alatt.
   6. A projekt a tervezett határidőre, 2013. június 30-ával megvalósult, a Csongrádi Kistérség Többcélú Társulása közreműködésével. A Csongrádi Kistérség Többcélú Társulása 2013. június 30. napjával jogutódlással megszűnt, így a pályázat záró elszámolásáról, valamint a projektzárást követő feladatokról (záró helyszíni ellenőrzés, projekt fenntartás) a jogutódnak kellett gondoskodnia. 2013. július 1. napjától Csanytelek, Tömörkény és Felgyő községek létrehozták az Alsó- Tisza-menti Önkormányzati Társulását, mely jelen projektet a Csongrádi Késtérség Többcélú Társulása jogutódjaként átvette, tekintettel arra, hogy az Alsó- Tisza-menti Önkormányzati Társulás 2013. július 1. napjától a Remény Szociális Alapszolgáltató Központ intézmény fenntartója. Az ehhez kapcsolódó használatba adási szerződés aláírására 2013. július 1-jén került sor Csanytelek Község Önkormányzata Polgármestere és az Alsó- Tisza-menti Önkormányzati Társulás Társulási Tanácsa Alelnöke által. Az intézmény fenntartóváltása az intézmény alapító okiratában és működési engedélyében is átvezetésre került.
   7. A Csongrádi Kistérség Többcélú Társulása által 2 kifizetési igénylés és beszámoló, valamint az Alsó- Tisza-menti Önkormányzati Társulás által 1 záró kifizetési igénylés és beszámoló benyújtására került sor 2013. évben. A két kifizetési kérelem elbírálása, majd kifizetése határidőben megtörtént a Csongrádi Kistérség Többcélú Társulása részére. A záró kifizetési igénylés benyújtására határidőben, 2013. július 30.-án került sor, a MAG Zrt. ehhez kapcsolódó hiánypótlási felhívása 2013. szeptember 10.-én érkezett. A Társulás a hiánypótlási kötelezettségének 2013. szeptember 18.-án eleget tett. Ezt követően a MAG Zrt. 2013. december 2.-án értesítette a Társulást, hogy záró helyszíni ellenőrzésre kerül sor 2013. december 18.-án. A záró helyszíni ellenőrzést követően kerülhetett sor a záró kifizetési igénylés és beszámoló elfogadására, valamint a pályázat teljes körű lezárására.
   8. A projekt bekerülési összköltsége 57.226.980,- Ft. A jóváhagyott támogatás 49.999.440,- Ft, az elszámolható, pályázat szerinti összköltség 52.630.990,- Ft. Az önkormányzat által a projekthez garantált pályázathoz kapcsolódó és azon kívüli saját forrás összege 7.227.540,- Ft. A projektnek köszönhetően az épület forgalmi értéke 2013. november 27.-én 75.226.980,- Ft.
   9. Magyarország 2013. évi központi költségvetéséről szóló 2012. évi CCIV. törvény 4. melléklet 2. pontja szerinti szerkezetátalakítási tartalékból vissza nem térítendő támogatást biztosított a szociális- és gyermekjóléti alapellátás támogatásának kiegészítésére. Csanytelek Község Önkormányzata „A szerkezetátalakítási tartalék felhasználásának részletes szabályairól” szóló 22/2013. (VI. 11.) BM rendelet szerinti támogatás alapján a Remény Szociális Alapszolgáltató Központ telephelyén (6647 Csanytelek, Baross Gábor u. 2.) lévő szociális alapszolgáltatásainak (szociális étkeztetés, idősek nappali ellátása, házi segítségnyújtás, családsegítő szolgáltatás, gyermekjóléti szolgáltatás) biztosításához tárgyi eszközöket szerzett be **2.330.000,- Ft** értékben, így többek között: bútorokat, konyhai eszközöket, laptopokat, a pihenőszoba és a közösségi térben használt tárgyi eszközöket, valamint a munkavégzéshez szükséges eszközöket.
3. **2014. év** teljes időszakában működött a szociális alapellátási feladatokat biztosító intézmény tárgyi telephelyén. A feladatellátással összefüggő állami támogatások és saját intézményi bevételek megfelelő fedezetet nyújtottak az alapellátási feladatok mind személyi- mind tárgyi feltételeinek, a kapcsolódó dologi kiadások fedezetére.
4. **2015. év** teljes időszakában működött a szociális alapellátási feladatokat ellátó intézmény tárgyi telephelyen. A feladatellátással összefüggő állami támogatások és a Remény Szociális Alapszolgáltató Központ saját intézményi bevételei fedezetet nyújtott az alapellátási feladatok mind személyi- mind tárgyi feltételeinek és a kapcsolódó dologi kiadásokra. Az épület változatlanul tehermentes, és az intézmény szolgáltatói nyilvántartásában, valamint az Alapító Okiratában foglaltak szerint látja el – közmegelégedésre – az Mötv.-be rögzített kötelező feladatát.
5. **2016. év** teljes időszakában működött a szociális alapellátási feladatokat ellátó intézmény tárgyi telephelyen. A felújítási munkálatok 3 éves jótállási garanciális kötelezettségének teljesítése keretében a helyszíni bejárás során rögzített hibákat maradéktalanul kijavították, melyről a felek jegyzőkönyvet állítottak ki.
6. **2017. év** teljes időszakában működött a szociális alapellátási feladatokat ellátó intézmény tárgyi telephelyén. Tárgyévben az épületen újabb, garancia időn kívüli meghibásodás, vagy egyéb hiányosság nem merült fel. Az ingatlan rácsatlakozása a KEOP program keretében kiépített szennyvízhálózatra megtörtént. Az önkormányzat az épületkomplexumban ellátott szociális alapszolgáltatási feladatokhoz az állami normatív támogatásokkal le nem fedezett költségigényekhez kiegészítő támogatást nyújtott.
7. **2018. év** teljes időszakában működött a szociális alapellátási feladatokat ellátó intézmény tárgyi telephelyén. Az intézmény vezetői álláshelye betöltésére kiírt pályázaton a jelenleg is intézményvezetői feladatot ellátó szakember indult és nyert, így újabb 5 éves időszakra biztosított a személyi feltétel teljesülése. A tehermentes épületre a folyamatos karbantartási, állagmegóvási munkálatokon túl nem kellett nagyobb összeget invesztálni. A feladatellátással összefüggő állami támogatások és saját intézményi bevételek megfelelő fedezetet nyújtottak a kötelező alapellátási feladatok mind személyi- mind tárgyi feltételeinek biztosítására, a kapcsolódó dologi kiadások fedezetére, melyhez 6,5 millió Ft önkormányzati kiegészítő támogatás társult. Az intézmény a szolgáltatói nyilvántartásában rögzített, Alapító Okiratában foglaltak szerint látja el kötelező feladatát.
8. **2019. év** egész időszaka alatt folyamatosan célnak és a működési engedélyben foglaltaknak megfelelve hajtotta végre feladatát az intézményhez rendelt szakmai gárda, az alapszolgáltatást igénybe-vevők teljes megelégedésére. Az intézmény költségvetésében a szükséges pénzügyi fedezet rendelkezésre állt, úgy az állami feladat finanszírozás, mint az önkormányzat kiegészítő támogatása és az intézmény saját bevétele által. Az ingatlan továbbra is tehermentes, az épület karbantartása, állagmegóvása folyamatos.

9.) **2020. év**ben az elmúlt évhez hasonlóan úgy a személyi, mint a tárgyi feltételek folyamatosan rendelkezésre álltak, akárcsak az anyagi források, melyet a központi költségvetésből, állami támogatásként, feladatfinanszírozás keretében biztosított az intézmény fenntartója a szociális intézmény számára. Az épület jól karbantartott állapotban van, a feladatellátásra teljes mértékben alkalmas, melyet a felügyelei ellenőrzések is alátámasztanak. A tárgyi ingatlan továbbra is tehermentes.

10.) **2021. évben** nem volt szükség a szociális alapfeladatoknak helyet adó épület felújítására. Az épületben folyó feladatellátáshoz elengedhetetlen működési (bér-, járulék, dologi kiadások, egyéb működési költségek) kiadások mellett állagmegóvási munkálatok keretében közel 400.000.- Ft-ot költöttünk az épület festési- mázolási munkálataira. Beruházásként 2 db klíma berendezés vásárlására és az épületben való elhelyezésére került sor, melynek költsége 844.000.- Ft összeget tett ki. Pályázati és az önkormányzat saját forrása terhére informatikai eszközök beszerzése közel 600.000.- Ft összegbe került és további 91.000.- Ft egyéb kisértékű tárgyi eszközök vásárlása mellett. A felsorolt alapvető működési kiadásokon túl az említett beruházások is eredményesen szolgálták a fenti alapfeladatok korszerű és hatékony ellátását.

11.) **2022. évben** a tárgyi épület folyamatos karbantartása biztosított volt. Az épületen belül ősztől takarékossági intézkedés bevezetése vált indokolttá a villamosenergia és a vezetékes gáz használata után kiszámlázott közszolgálati számlák összegének csökkentése érdekében, a megemelkedett díjtételek összege miatt. Ettől függetlenül minden személyi és tárgyi feltétel adott volt a feladatellátás zavartalansága terén. Ebben az évben beruházásra, épület felújítására nem került sor. A szociális intézmény idei év költségvetése szerint folyt a gazdálkodási tevékenység, melyhez szükséges pénzügyi tételek a központi költségvetésből leigényelt összegnek megfelelve került elszámolásra, melyhez többlet igény érvényesítésére nem volt igény.

12.) **2023. évben** a tárgyi épületben felújításra, fejlesztésre nem volt szükség, viszont a karbantartási feladatok folyamatosan mentek végbe. Az intézményben úgy mint minden évben, az idei évben is az intézmény költségvetésében biztosított pénzügyi forrásokból folyt a szigorú feltéteknek megfeleltetett intézményi gazdálkodás, a központi költségvetésből feladatfinanszírozás keretében juttatott pénzügyi forrásokból, melyhez önkormányzati anyagi forrás igénybevételére nem volt szükség. Az intézmény működtetéséhez szükséges személyi feltételek változatlanul megfelelnek a vonatkozó központi jogszabályban írtaknak. A feladatellátás zavartalan.

13.) **2024. évben** Csanytelek, Baross G. u. 2. sz. alatt lévő szociális épület tisztasági meszelésére 481.698.- Ft-ot, az ajtókra szúnyoghálók kialakítására 411.059.- Ft összeget fordított az intézmény fenntartója. A szociális intézményben, az elmúlt évekhez hasonlóan folyamatosan biztosított volt a működéshez szükséges személyi, tárgyi és pénzügyi feltétel, melyhez, részben a központi költségvetés feladat-finanszírozása keretében és időlegesen az önkormányzat költségvetéséből megelőlegezett, majd visszarendezett pénzeszköz állt rendelkezésre. A vonatkozó hatályos jogszabályokban foglaltaknak mindenben megfelel a szociális intézmény működtetése.

C s a n y t e l e k, 2024. december 06.

…………… …………………..

Kató Pálné jegyző

**3.) Napirend**

**Tárgy: Előadó:**

*A 2025. évi közfoglalkoztatási munkaprogramok véleményezés*e Erhard Gyula polgármester

Kató Pálné jegyző

Palásti Pál Bizottság elnöke

(Tárgyi írásos előterjesztés e jegyzőkönyv melléklete.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem tett.* Kezdeményezte az írásban kiadott előterjesztés megvitatását és elfogadását.

**Kató Pálné jegyző:** *szóbeli kiegészítésében* összehasonlítást végzett az elmúlt évek során kialakított munkaprogramok és ahhoz felvett közfoglalkoztatottak létszámadataival, melyből kitűnik, hogy egy – egy fővel évről – évre csökken a foglalkoztatható munkanélkülivé vált személyek alkalmazása, a közismert okok miatt.. A változtatásban közgazdasági és önkormányzati költségvetési indokok játszanak szerepet, valamint a szociálpolitikai elkötelezettség érvényesítésének van jelentősége. Kezdeményezte az írásban benyújtott előterjesztés megvitatását, elfogadását és annak határozatba foglalását, a támogató javaslat testület elé terjesztését.

**K é r d é s nem hangzott el.**

**H o z z á s z ó l á s:**

**Bartus László bizottság elnökhelyettese:** egyetértett a tárgyi előterjesztésben írtakkal, ezért. javasolta az előterjesztés elfogadását és testület elé terjesztését.

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz módosító javaslat nem érkezett, kérdés nem hangzott el. Javasolta a bizottság tagjai részére a tárgyban benyújtott előterjesztés elfogadását, annak Képviselő-testület elé terjesztését és határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**39/2024. (XII. 17.) PEFTB határozat**

**Tárgy:** *A 2025. évi közfoglalkoztatási munkaprogramok véleményezése*

**H a t á r o z a t**

Csanytelek Község Önkormányzata Képviselő-testülete mellett működő *Pénzügyi Ellenőrző, Foglalkoztatáspolitikai és Településfejlesztési Bizottság* megtárgyalta a tárgyi előterjesztésben foglaltakat, elfogadta azt és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja ed) alpontja szerinti jogkörében eljárva támogatja a 2025. évi közfoglalkoztatási munkaprogram Képviselő-testület általi jóváhagyását.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula Polgármester
* Kató Pálné jegyző és általa
* Bizottság Tagjai (Helyben)
* Irattár

**4.) Napirend**

***Egyebek***

**Kató Pálné jegyző:** Kellemes ünnepeket kívánt az ülésen jelenlévők és családtagjaik számára.

**Palásti Pál bizottság elnöke:** megállapította, hogy további bejelentés nem érkezett, ezért megköszönte az ülésen résztvevők megjelenését és a bizottság ülését befejezettnek nyilvánította.

K. m. f.

............................................................................. ..............................................................................

Palásti Pál bizottság elnöke Bartus László bizottság elnökhelyettese

|  |  |  |  |
| --- | --- | --- | --- |
|  |  |  |  |